
Yn yr aseiniad yma defnyddir fframwaith Entrecomp i hunan werthuso sgiliau creadigol a mentrus, a thrwy fy addysgeg fy hun, ychwanegu argymhellion ar sut gall ddysgwyr elwa wrth ddatblygu eu sgiliau creadigol a mentrus. Hefyd yn yr aseiniad diffinir beth yw ystyr addysgu’n greadigol ac addysgu am greadigrwydd wrth nodi’r gwahaniaethau a’r effeithiau caiff y ddau ar ddysgwyr wrth edrych ar greadigrwydd a menter yn bennaf. 

Gan fod yna niferoedd o ddiffiniadau ar gyfer diffinio’r term creadigrwydd penderfynais edrych ar ddiffiniad o eiriadur. Yn ôl geiriadur Rhydychen, diffinia creadigrwydd trwy ddweud ‘Creativity is the ability to use imagination or original ideas to create something new or to produce art; the act of doing this’. Cyfateba diffiniad Robinson ac Aronica (2015) gyda diffiniad geiriadur Rhydychen wrth i’r ddau ddefnyddio’r eirfa ‘original ideas’ yn eu diffiniadau gan ddangos y pwysigrwydd mae creadigrwydd yn chwarae wrth fabwysiadu syniadau gwreiddiol. Diffiniad llawn Robinson ac Aronica o greadigrwydd yw ‘Creativity is the process of having original ideas that have value.’ Hefyd mae diffiniad Andy Penaluna (2016) yn dangos tebygrwydd gyda diffiniad Robinson wrth ddweud ‘Creativity joins the dots that people don’t see.’ Wrth gael ‘original ideas’ a chysylltu’r dotiau rydym yn medru meddwl tu allan i’r bocs a gweld pethau mewn persbectif gwahanol. Atgyfnertha von Oech (1983) wrth ddweud “Discovery consists of looking at the same thing as everyone else and thinking something different.” Wrth gael diffiniad o beth yw creadigrwydd mae hyn yn medru osgoi camsyniadau o fewn y pwnc. Dywed Robinson (2017) ‘if you don’t have a definition for creativity, you’re lead into all kinds of misconceptions about it.’ Amlinella Robinson bod camsyniadau wedi codi megis ‘nad yw pob person yn medru bod yn greadigol ac nad yw’n bosib cael ei addysgu.’ Anghytuna Land (2011) gyda’r camsyniadau yma wrth ddweud ‘We learn to be creative by experimenting, exploring, questioning assumptions, using imagination and synthesizing information.’ Yn 1968, creodd George Land prawf creadigrwydd er mwyn profi pa mor greadigol oedd plant ac roedd y canlyniadau yn rhai anhygoel. Dengys o’r prawf bod y plant wedi dangos lefel creadigrwydd o 98% pan oedden yn 5 mlwydd oed ond pan gymeron nhw’r prawf 5 mlynedd wedyn, pan oedden yn 10 mlwydd oed, plymiodd y sgôr lawr i 30%, wedyn lawr i 12% ar ôl 5 mlynedd arall ac wedyn lawr i 2% pan oedd y plant yn oedolion. Er mae’n amlwg bod yna dirywiad enfawr yn yr ystadegau noda Land bod ‘Creativity is a skill that can be developed and a process that can be managed’. Dywed Robinson (2007) “we don’t grow in to creativity, we grow out of it”, gan iddo awgrymu bod yr ysgolion sy’n dylanwadu effaith negyddol ar greadigrwydd dysgwyr. Atgyfnertha Land at hyn wrth nodi bod “non-creative behaviour is learned.” Wrth edrych ar y camsyniadau sy’n codi o ran cwestiynu ‘a ydy pwysigrwydd yn bwysig?’ Anghytuna Robinson (2017) yn gryf iawn gyda’r cwestiynu hyn wrth ddweud ‘Creativity is what sets us apart from the rest of life on Earth’ ac mae’n agwedd holl bwysig ar gyfer dysgwyr yn yr unfed ganrif ar hugain. Atgyfnertha Donaldson (2015) at hyn wrth ddweud bod ‘creadigrwydd a menter yn elfennau canolog mewn bywyd modern sydd i’w datblygu a’u hymestyn drwy gydol eu gyrfa yn yr ysgol’. Mae’n amlwg felly bod creadigrwydd yn chwarae rhan enfawr trwy gydol addysg plentyn, ond gallwn weld nad yw pob system addysg yn hyrwyddo dull cadarnhaol am greadigrwydd. Mae Robinson eisioes wedi bod yn holi pam bod yna systemau Rhifedd a Llythrennedd ac nid system creadigrwydd i ysgogi creadigrwydd. Dywed Robinson “We have a Literacy Strategy, we have a Numeracy Strategy let’s have a Creativity Strategy.” Awgryma bod dychymyg, creadigrwydd ac arloesi yn cyfuno i wneud strategaeth mewn addysg greadigol. Dywed Robinson (2017) taw’r dychymyg yw’r “well-spring of creativity” gyda’r holl feddylfryd creadigol yn deillio o’r dychymyg. Gyda chreadigrwydd dyma ble mae “applied imagination” yn digwydd ble mae’r dychymyg yn mynd ati i weithio ac wrth fod yn arloesol dyma’r holl syniadau yn uno at ei gilydd mewn ymarfer. Wrth gael hyn fe fydd fwy o bwyslais ar greadigrwydd o fewn addysg a fydd hyn yn galluogi a hybu creadigrwydd o fewn yr ystafell dosbarth. Mae Robinson (2017) yn pwysleisio bod ‘Creativity is at the very heart and pulse of humanity and if we are concerned with developing education system that cultivates the essential characteristics of humanity then we have to take creativity to the heart of education.’

Diffiniad QAA (2018) am fenter yw ‘the generation and application of ideas, which are set within practical situations during a project or undertaking.’ Nodwyd bod y diffiniad yma yn un cyffredinol y gellir cymhwyso ar draws pob maes addysg a bywyd proffesiynol. Atgyfnertha QAA (2018) ar ei ddiffiniad trwy ddweud bod menter yn cyfuno ‘creativity, originality, initiative, idea generation, design thinking, adaptability and reflexivity with problem identification, problem solving, innovation, expression, communication and practical action.’ Er y mae hi’n rhesymol iawn i weld dysgwyr o bedair oed ac uwch portreadu eu hunain mewn ffordd greadigol o fewn yr ystafell dosbarth, credaf ar ol clywed y derminoleg ddwys a disgrifiadol i ddiffinio menter nad yw’n rhywbeth rhesymol i ddisgwyl o bob plentyn ysgol gynradd i gyrraedd. Er dweud hyn mae’r cwricwlwm newydd yng Nghymru yn hybu creadigrwydd a menter gyda Donaldson yn awyddus i unigolion bod yn ‘gyfranwyr mentrus, creadigol.’

Disgrifia NACCCE (1999) addysgu’n greadigol trwy ‘using imaginative approaches to make learning more interesting and effective’ a bod addysgu am greadigrwydd yw’r mathau o addysgu sydd â’r nod o ddatblygu meddwl neu ymddygiad creadigol pobl ifanc eu hunain. Eglura Woods (1995) bod addysgu’n greadigol yn cynnwys 4 elfen sef ‘Innovation, Control, Ownership and Relevance.’ Gyda’r 4 elfen yma gwelwn athrawon yn ffynnu wrth gael y gorau allan o’u dysgwyr mewn modd creadigol. Dywed NACCCE (1999) bod ‘Young people’s creative abilities are most likely to be developed in an atmosphere in which the teacher’s creative abilities are properly engaged.’ Yr hyn a gesglir o hyn yw os nad yw’r athro neu athrawes yn gyfforddus wrth fod yn greadigol o fewn addysgu nad oes llawer o obaith ysbrydoli a meithrin unrhyw greadigrwydd allan o’r plant. Wrth geisio’n rhy galed i gael plant i fod yn greadigol gwelwn fod athrawon, wrth addysgu, yn mynnu bod plant yn greadigol yn y fan a’r lle. Mae ‘on demand creativity’ yn broblem fawr nawr o fewn addysg. Trwy wneud hyn mae plant yn cynhyrchu llai a llai o greadigrwydd gan nad oes ganddynt yr amser a’r meddylfryd cywir i fabwysiadu dull creadigol i weithredu o fewn dasg. Gall ddefnyddio strategaeth addysgu Heutagogaeth elwa creadigrwydd plant gan fod yr addysgu yma yn sbarduno meddyliau’r plant wrth i’r athro rhoi’r cyfleoedd iddyn nhw ffynnu’n greadigol. Problem arall sy’n codi o fewn addysgu’n greadigol yw bod feddwl cydgyfeiriol, convergent thinking, yn rhwystro plant rhag meddwl yn ddargyfeiriol, divergent thinking. Trwy feddwl yn ddargyfeiriol nad oes yna unrhyw gyfyngiadau o fewn meddylfryd plentyn. Dywed Penaluna (2016) bod rhywbeth mor syml a defnyddio pensil yn lle beiro medru cynyddu meddylfryd creadigol plentyn a lleihau cyfyngiadau. Atgyfnertha Penaluna (2016) at hyn trwy ddweud wrth ddefnyddio beiro mae’n creu teimlad o fod yn ‘fixed, permanent and locked in their ideas’. Wrth feddwl yn ddargyfeiriol felly mae hyn yn gyfle i blentyn feddwl yn optimistaidd iawn heb feddwl am fod yn realistig ac ychydig yn besimistaidd wrth feddwl yn gydgyfeiriol. Dyfeisiwyd Joy Paul Guilford (1950) y termau yma o feddwl wrth iddo ymchwilio mewn i feddwl yn ddargyfeiriol a sut mae personoliaeth, gwybyddiaeth a sut i ysgogi creadigrwydd yn chwarae rhan fawr mewn creadigrwydd unigolyn. Wrth feddwl yn agored felly medrwn gysylltu ag unrhyw un o’r 8 elfen o feddwl dargyfeiriol gan Guilford. Dywed bod cymhlethdod, chwilfrydedd, hyblygrwydd, rhuglder, gwreiddioldeb, dychymyg, ymhelaethu a chymryd risg i gyd medru ymgysylltu wrth feddwl yn ddargyfeiriol. Atgyfnertha de Bono (1970) wrth iddo gyfeirio tuag at feddwl dargyfeiriol fel ‘lateral thinking’ a bod meddwl cydgyfeiriol yn defnyddio elfen o ‘logic’. Lluniwyd de Bono dull effeithiol er mwyn hybu amrywiaeth o dechnegau meddwl, sef y Chwe het meddwl. Caiff y dull yma ei ddefnyddio o fewn ysgolion ac yn y byd busnes. Mae’r dull yn seiliedig ar chwe het meddwl sy’n amrywio o liw coch, gwyrdd, glas, du, melyn a gwyn. Nodweddion yr het goch yw dangos emosiwn wrth wynebu problemau sy’n codi o fewn dasg. Mae’r het werdd yn seilio ar greadigrwydd wrth geisio datblygu meddylfryd creadigol er mwyn dod o hyd i ateb i broblem. Mae’r het las yn cael ei ddefnyddio i reoli’r broses meddwl. Defnyddiwyd yr het ddu i edrych ar broblem mewn ffordd negyddol a meddwl pam na fydd rhywbeth yn gweithredu. Mae’r het ddu yn ceisio edrych ar anfanteision yn hytrach na manteision. Y gwrthwyneb i’r het ddu yw’r het felen sy’n edrych ar broblem mewn modd cadarnhaol ac optimistaidd. Mae’r het felen yn edrych am yr holl fanteision sy’n codi mewn tasg neu broblem. Yr het olaf yw’r het wen sy’n gofyn am ochr niwtral i ddatrys problem. Mae’r het wen yn canolbwyntio ar y wybodaeth a’r data sydd ar gael yn barod. Wrth ddefnyddio’r dull yma yn y dosbarth fe fydd plant yn medru osgoi gwneud camgymeriadau dwl gan fod nhw’n gallu cymryd amser a meddwl am y ffordd gywir o ateb cwestiwn gan ddefnyddio’r het fel canllaw. Hefyd wrth ddefnyddio’r hetiau mae’n medru helpu i symud i ffwrdd o arddulliau meddwl arferol a thuag at olwg fwy cyflawn o sefyllfa. 

Pan mae problemau yn codi ac mae’n rhaid i ni geisio bod yn greadigol rydym yn defnyddio sgiliau a strategaethau er mwyn rhoi cymorth i ni. Dyfeisiodd Costa a Kallick ‘The 16 Habits of Mind’ ac rydym ni fel meddylwyr creadigol yn defnyddio’r ‘Habits of Mind’ yma o ddydd i ddydd. Dywed Kallick (2009) “The Habits of Mind are a set of dispositions that describe an effective efficacious thinker.” Mae’r 16 arfer yma’n gwreiddio ym mhob datryswr problemau arbenigol, penderfynwr meddylgar a meddyliwr creadigol. Mae Kallick yn ychwanegu bod yr arferion yma yn medru tywys person ar y llwybr cywir mewn problem. Dywed Kallick (2009) “The Habits of Mind are like an internal compass that guide a person’s decisions as they are solving problems.” Mae’r arferion yma yn egluro sut mae person yn ymddwyn yn ddeallus pan nad oes ganddynt yr ateb. Mae’r 16 Habits of Mind gan Costa a Kallick yn cynwys ‘persisting, thinking and communication with precision, managing impulsivity, gathering data, listening with understanding, creating, imagining, innovating, thinking flexibly, responding with awe, thinking about thinking, taking risks, accuracy, finding humour, questioning, thinking independently, applying past knowledge and remaining open.’ Yn lle cael 16 o arferion ar gyfer meddyliwr creadigol mae Dacey a Lennon (2000) yn crynhoi’r arferion gan fod nhw’n awgrymu bod “one distinctive set of attitudes stands out in life-long, high level, creative achievement.” Mae Dacey a Lennon yn son am ‘self-control, sustained hard work, determination and perseverance.’ Mae’n amlwg bod yna cysylltiadau cryf rhwng gwaith Costa a Kallick a gwaith Dacey a Lennon gan fod elfen yn gorgyffwrdd. Gwelwn fod y ddwy set o ymchwil yn cynnwys dyfalbarhad o fewn unigolyn wrth feddwl yn greadigol. Hefyd gwelwn fod hunanreolaeth yn medru cynnwys mwy nag un o’r 16 arferion gan eu bod yn cwympo o dan yr un dywediad. Gellir gweld bod ‘taking responsibility’ a ‘managing impulsivity’ yn arferion tebyg iawn i hunanreolaeth sy’n felly dangos bod cysylltiadau rhwng y ddau fodel o weithredu wrth feddwl yn greadigol. 

Dull arall sy’n medru “datblygu medrau meddwl beirniadol a dysgu annibynnol disgyblion” (Estyn, 2015) yw’r ‘effaith Leonardo’. Prif ffocws y dull yma yw bod syniadau dysgwyr byth yn cael eu hanwybyddu dim ond eu cofleidio. Mae’r dull yn hybu ‘creative, innovative, expressive and happy learners’ i gymryd cyfrifoldeb am eu dysgu eu hunain. Mae’r dull yn galluogi’r dysgwyr i gynllunio eu dysgu eu hunain ac yn caniatáu iddyn nhw ddarganfod ac archwilio gyda’r athro neu athrawes arwain dysgu’r plant. Caiff y dull ei haddasu i ddiwallu anghenion y dysgwyr a’u hannog i fod yn ddysgwyr ymreolaethol. Dywed Estyn (2015) fod ‘Effaith Leonardo’ yn hybu’r athrawon i “annog creadigrwydd, medrau ymchwil, archwilio a datrys problemau disgyblion trwy gydol y flwyddyn”. Dyma’r dull a fabwysiadodd Ysgol Gynradd Ynystawe, Abertawe, wrth greu’n ymagwedd ysgol gyfan at ddysgu. Cychwynna’r ysgol trwy ddilyn y pedwar prif gam sydd o fewn effaith Leonardo. Y cam cyntaf o addysgu yw canolbwyntio ar brofiadau’r dysgwyr. Gyda’r defnydd o brofiadau personol mae’r plant medru teimlo cysylltiad emosiynol tuag at eu gwaith ac mae’n fwy perthnasol iddynt. Yr ail gam yw datblygiad. Trwy ymchwilio, datblygu eu syniadau ac arbrofi gwelwn fod y plant yn rhydd i addysgu a dysgu eu hunain heb ffiniau arferol. Y trydydd cam yw creadigrwydd. Trwy waredu ffiniau gall disgyblion gweithredu mewn ffordd greadigol sy’n hyrwyddo meddwl dargyfeiriol fel y gallant weithio y tu hwnt i’w cyfyngiadau. Y pedwerydd cam, a’r un olaf, yw adlewyrchu. Trwy adlewyrchu ar waith eu hunain a gyflawnwyd gall plant gychwyn ar antur ddysgu newydd wedi’i hysbrydoli gan eu sgiliau a’u gwybodaeth a gafwyd yn ddiweddar. Noda Estyn (2015) mewn adroddiad bod yr ysgol wedi “ymrwymo i herio pob disgybl i gyflawni’r safonau uchaf, yn cynnwys 17 disgybl y nodwyd yn ffurfiol eu bod yn fwy abl a dawnus”. O ganlyniad i hyn, mae’n hysbys bod y ‘disgyblion mwyaf abl yn cyflawni lefel 6 mewn un pwnc craidd neu fwy ar ddiwedd cyfnod allweddol 2’. Gyda nod y Cwricwlwm Cenedlaethol yw bod pob disgybl, erbyn BL. 6, yn cyrraedd o leiaf lefel 4 yn y meysydd allweddol gwelwn fod ‘effaith Leonardo’ medru cyflawni hyn a mwy. Gwêl Estyn (2015) bod Ysgol Gynradd Ynystawe yn dangos nodweddion da a rhagorol wrth fabwysiadu’r effaith wrth nodi bod, “dealltwriaeth ar y cyd o’r math o addysgu sy’n cefnogi ac yn herio disgyblion mwy abl i gyflawni ar y lefelau uchaf” ac yn ogystal bod “ymagweddau creadigol ar gyfer datblygu medrau meddwl, datrys problemau a llefaredd lefel uwch”.

Wrth geisio meddwl yn greadigol mae yna sawl ffordd sy’n rhwystro ni rhag gwneud hyn. Yn ôl von Oech (1943) mae yna 10 peth sy’n rhwystro ni rhag meddwl yn greadigol. Dywed von Oech (1943) bod “the right answer; that’s not logical; follow the rules; be practical; play is frivolous; that’s not my area; don’t be foolish; avoid ambiguity; to err is wrong; I’m not creative” i gyd yn rhwystrau mae pobl yn gweld wrth geisio meddwl yn greadigol. Gwêl von Oech rhain fel y ’10 mental blocks’ ac o ganlyniad dyfeisiwyd 4 rôl o fewn y broses greadigol er mwyn llwyddo wrth feddwl yn greadigol. Y pedwar rôl yw’r ‘Explorer’, ‘Artist’, ‘Judge’, a’r ‘Warrior’. Mae’r 4 rôl yma i gyd ar gael o fewn ‘Creative Whack Pack’ gan Roger von Oech (1991) sy’n hybu’r defnydd o gymryd rôl benodol ac ymddwyn yn y ffordd mae wedi’i egluro. Mae’r ‘Creative Whack Pack’ yn cynnwys 64 o gerdiau tu fewn un pecyn sy’n dangos llawer o syniadau creadigol sy’n gysylltiedig gyda’r 4 rôl. Mae rôl yr ‘Explorer’ yn cynnwys nodweddion o rywun sy’n gallu ymchwilio’n ddwfn, edrych ar y gorffennol, cwestiynu a gofyn pam? A gweld yr amlwg. Yn hytrach na gofyn pam, mae rôl yr ‘Artist’ yn gofyn beth os? Hefyd nodweddion arall ‘Artist’ yw cyfuno syniadau a meddwl fel plentyn. Mae nodweddion rôl y ‘Judge’ yn cynnwys gofynnwch i ffŵl, gwiriwch eich amseriad a byddwch yn wyliadwrus o’r anfwriadol. Felly i orffen yw rôl y ‘Warrior’. Mae rhywun sy’n ‘Warrior’ gyda rhywbeth i ddweud, gallu cymryd risg ac yn barhaus. Gwelwn fod yna cysylltiadau rhwng y ’16 Habits of Mind’ a gwaith Dacey a Lennon yma. Hefyd gwelwn fod y nodweddion ac arferion mwyaf cyffredin yn y tri chasgliad o ymchwil yw cymryd risg, meddwl yn hyblyg, dyfalbarhad, cwestiynu a meddwl yn annibynnol. Wrth gasglu beth ddywed von Oech, Kallick a Dacey a Lennon credaf felly dyma’r nodweddion pwysicaf wrth geisio meddwl yn greadigol. 

Mae’r fframwaith Entrecomp yn fframwaith sy’n gwerthuso eich sgiliau creadigrwydd a menter eich hun yn feirniadol. Mae’r fframwaith yn cynnwys 3 rhan gyda phob rhan yn cynnwys 5 cymwyseddau'r un. Seiliwyd y fframwaith ar fyd addysg a’r byd gwaith. Y cymhwysedd cyntaf werthusir fy hun arno yw’r cymhwysedd creadigrwydd, sy’n cynnwys 5 elfen wahanol sef: bod yn chwilfrydig ac yn agored; datblygu syniadau; diffinio problemau; dylunio gwerth; bod y unigryw. Wrth edrych ar yr elfen gyntaf, sef bod yn chwilfrydig ac yn agored, teimlaf fy mod yn seilio o fewn y lefel canolradd. Ar y lefel yma rwy’n medru mynd ati i chwilio am atebion a datrysiadau newydd sy’n medru fy elwa a hefyd gallaf arbrofi gyda fy sgiliau a chymwyseddau mewn sefyllfaoedd sy’n newydd i mi. Gwelaf ar ddiwedd fy wythnos gyntaf o fy mhrofiad addysgu proffesiynol roedd angen i mi ddatblygu fy nefnydd o strategaethau asesu ar gyfer dysgu (gweler atodiad i). Yn yr atodiad gwelir bod targedau wedi’u gosod er mwyn hwyluso’r broses yma o ddatblygu fy nefnydd o strategaethau asesu ar gyfer dysgu. Mae’r targedau’n ei gwneud yn ofynnol i mi gynnwys y defnydd o asesu ar gyfer dysgu o fewn fy meini prawf llwyddiant. Trwy bennu fy meini prawf llwyddiant a chynnwys a chyfeirio tuag at yr asesu ar gyfer dysgu ynddo medrai’r disgyblion fod yn rhan o’r broses addysgu. Gallaf wneud hyn trwy gynllunio’r gwersi o amgylch y meini prawf llwyddiant ac yr asesu ar gyfer dysgu. Felly trwy gynnwys anghenion dysgu’r plant yn fwy a chaniatáu iddynt gael gwell dealltwriaeth byddant yn gweld gwelliant sylweddol yn eu gwaith a’u creadigrwydd. Trwy ddatblygu’r hyn ac anelu tuag at safonau SAC S3.2, Addysgu: Monitro ac Asesu, gallaf geisio ddechrau edrych ar ddatblygu i’r lefel uwch, sef lefel 6 o fewn fframwaith Entrecomp. Yn y lefel yma dangosir sut gallaf fynd ati i chwilio am atebion newydd sy’n gwella’r broses creu gwerth.  

Yr ail elfen o fewn creadigrwydd yw datblygu syniadau. Ar yr elfen yma teimlaf fy mod yn dangos tueddiadau lefel 3 sef arbrofi. Yn y lefel yma gallaf arbrofi gyda gwahanol dechnegau i gynhyrchu atebion amgen i broblemau. Teimlaf ar gychwyn fy mhrofiad addysgu proffesiynol nad oeddwn yn gwneud digon o fewn yr elfen yma ac yn sicr ddim yn cael digon allan o’r plant. Gyda hyn fe wnaeth fy mentor fy nghyfarwyddo i gynllunio tasgau gwahaniaethol gan gofio am y dysgwyr MATh (gweler atodiad ii). Seiliwyd y targed yma ar safon S3.1 wrth i mi geisio datblygu fy hun i fynd o G (2) i E (2). Ar fy nhaflen cynllun gweithredu (gweler atodiad iii) defnyddiais y nod o wahaniaethu ar gyfer y dosbarth cyfan fel y flaenoriaeth ar gyfer yr wythnos ddilynol. Wrth ddefnyddio’r flaenoriaeth fel sbardun i ddatblygu penderfynais byddaf yn gallu gweithredu’r nod trwy wahaniaethu’n effeithiol trwy baratoi ystod eang o waith perthnasol ar gyfer pob lefel o ddysgwr. Wrth wahaniaethu’r gwaith fe fydd dysgwyr o bob gallu yn medru ymroi a gweithredu ar eu gallu gorau. Gwelir bydd y plant gwanaf yn medru gweithredu’n fwy penodol ar waith sy’n targedu eu galluoedd nhw a fydd plant MATh yn gweld mwy o her wrth gwblhau tasgau gan fod y gwaith yn gofyn mwy ohonyn nhw. Gwyddwn fod y camau cywir wedi cael eu cymryd os bydd pob plentyn ar dasg o fewn y dosbarth ac yn gallu ymroi’n llwyr i dasg heb weld yn rhy rhwydd neu’n rhy anodd. 
Y drydedd elfen yw diffinio problemau. Wrth hunan asesu yn erbyn yr Entrecomp teimlaf fy mod yn cwympo o dan lefel 4. O fewn lefel 4 gallaf ail-lunio problem benagored i gyd-fynd gyda fy sgiliau. Trwy ymweld â’r ddau atodiad cyntaf gwelwn fod gallu gennyf i edrych ar rywbeth sydd ddim yn gweithio a’i geisio datrys gan ddefnyddio profiadau gorffennol er mwyn hwyluso’r broses. Wrth newid rhywbeth i siwtio fi a fy sgiliau credaf fy mod yn addysgu’n fwy effeithiol gan fy mod yn teimlo’n gyfforddus ac yn gallu rhagori. Mae’n bosib wrth i mi addysgu’n fwy effeithiol gwelwn gydberthynas gyda’r plant yn gweithredu’n fwy effeithiol hefyd. 
[bookmark: _GoBack]Y bedwaredd elfen yw gwerth dylunio. Yn y bedwaredd elfen teimlaf fy mod ar yr un lefel a’r drydedd elfen, sef lefel 4. Yn y lefel yma gallaf ymgynnull, profi a mireinio prototeipiau sy’n efelychu’r gwerth yr wyf am ei greu. Ar fy mhrofiad addysgu cyntaf, wrth ddilyn thema’r Eisteddfod, penderfynais greu wers ar gynllunio a chreu pebyll Eisteddfod allan o wellt plastig. Creais sbardun (gweler atodiad iv) er mwyn tywys a hybu creadigrwydd y plant. Er rhoddais sbardun i’r plant gweld nid sbardun i gopïo oedd hyn ond sbardun iddynt edrych arni a meddwl sut gall y plant gwneud yn well (gweler atodiad v). Yn atodiad v gwelwn fod y plant wedi gwneud yn sylweddol well gyda’u pebyll nhw na fy mhebyll i. Yn yr atodiad gwelwn y plant yn cynllunio’n drylwyr cyn creu’r pebyll a hefyd gwelwn y pebyll gorffenedig. Yn yr achos yma felly gwelwn fod y plant yn cyrraedd lefel 4 o fewn y fframwaith Entrecomp hefyd wrth iddyn nhw dangos sut i ymgynnull, profi a mireinio prototeipiau. 
Yn y pumed elfen, sef yr elfen olaf, mae Entrecomp yn gwerthuso eich lefel o fod yn arloesol. Yn yr elfen yma gallaf farnu a yw syniad, cynnyrch neu broses yn arloesol neu’n newydd i mi, mae hyn yn lefel 4 yn y fframwaith. Er mwyn i mi ddatblygu i lefel 5 a symud o’r lefel canolradd i lefel uwch fe fydd angen i mi ddisgrifio sut mae arloesiadau yn tryledu mewn cymdeithas, diwylliant a’r farchnad. 
Ar y cyfan gwelaf fy mod yn eithaf cyson gyda fy lefel wrth gyrraedd lefel 4 bron pob tro yn y cymhwysedd creadigrwydd. Dengys hyn bod angen i mi weithio ychydig ar bob un o’r elfen os oeddwn am gyrraedd lefel 5 ar gyfartaledd. Cymhwysedd arall y gwnes i asesu fy hun arno oedd y cymhwysedd gweithio gydag eraill. Penderfynais ar y cymhwysedd yma gan fy mod wedi dangos esiamplau da o gydweithio ar fy mhrofiad addysgu proffesiynol (gweler atodiad vi). Teimlaf fy mod yn cyrraedd y ffin rhwng lefel 3 a lefel 4 wrth i mi gyfrannu at wneud penderfyniadau grŵp yn adeiladol ond hefyd dangosaf ychydig fy mod yn gall greu tîm o bobl sy’n gallu gweithio gyda’i gilydd mewn gweithgareddau sy’n creu gwerth. Fel gweler ar atodiad iv sefydlais berthnasoedd da gyda’r disgyblion a’r staff pan oeddwn allan ar brofiad addysgu. Wrth gael y perthnasoedd da yma roedd bywyd ar brofiad addysgu proffesiynol yn un hwylus i mi a hefyd yn un hwylus i’r plant gan eu bod nhw’n teimlo’n gyfforddus gyda fi’n eu haddysgu. 
Cymhwysedd arall edrychais arno oedd mobileiddio eraill. Yn y cymhwysedd yma werthusais fy hun ar yr elfen cyfathrebu’n effeithiol. Teimlaf fy mod yn cyrraedd level canolradd ond and yw’r disgrifiad lefel 3 a 4 yn addas ar gyfer fy sefyllfa. Gweler hyn fel problem o ran y fframwaith Entrecomp gan ei fod yn cyfeirio tuag at fenter llawer mwy na chreadigrwydd. Fodd bynnag teimlaf fy mod yn dangos elfennau effeithiol o gyfathrebu (gweler atodiad vii) gan fy mod wedi dangos hyn ar fy mhrofiad addysgu proffesiynol. Noda’r atodiad fy mod yn gallu dangos safon iaith gywir wrth i mi fodelu iaith lafar naturiol a safonol gan ddefnyddio goslef y llais i gyfleu brwdfrydedd. Wrth fodelu iaith lafar safonol mae hyn yn darparu profiadau dysgu cryf i blant clywed iaith Gymraeg clir oherwydd efallai na fyddent yn eu clywed gartref. Wrth edrych et oar atodiad vii gan fy mod yn defnyddio llais brwd wrth addysgu teimlaf fy mod yn cyrraedd lefel 4 yn yr elfen ysbrydoli a chael eich ysbrydoli, o dan yr un cymhwysedd sef mobilieddio eraill. Ar lefel 4 rwy’n gallu arwain trwy esiampl dra hefyd beidio â digalonni gan anawsterau. Dangosir hyn wrth i mi arwain dosbarth o blant i gymryd rhan mewn tasgau mewn ffordd frwdfrydig ac egnïol. Trwy fod yn frwdfrydig tuag at blant mae hyn yn ffordd effeithiol o addysgu sy’n medru tanio eu diddordeb am y dasg ar law. Gyda chael diddordeb y plant o gychwyn gwers byddwn yn gweld plant yn mwynhau'r tasgau maen nhw’n eu gwneud ac o ganlyniad gwelwn welliant yn eu rhychwant sylw, lefel ffocws a’u cynhyrchiant o waith safon uwch 

Cystal ag y mae’r fframwaith Entrecomp o ran rhoi marciwr i bobl o ble maent o ran creadigrwydd a menter, mae’n ymddangos bod y fframwaith yn ffocysu ac yn fwy addas ar gyfer datblygiad menter. Gyda hyn mewn golwg mae’n amlwg nad yw pob lefel yn addas i fwyafrif helaeth y boblogaeth gan na fyddent yn delio gyda chyfranddalwyr, rhanddeiliaid a chytundebau ecsbloetio i enwi ychydig. Mae’n hefyd amlwg os fydd oedolion yn cael trafferth gyda’r fframwaith mae’n fwy neu lai’n sicr nad yw’n addas ar gyfer asesu a gwerthuso sgiliau creadigrwydd plant. Gallaf gefnogi hyn gan nad yw fframwaith Entrecomp wedi cael ei brofi o fewn ysgolion eto sy’n dweud llawer. I atgyfnertha eto at hyn nid oes fawr ddim esiamplau neu enghreifftiau ynghlwm gyda’r lefel i dywys rhywun trwy’r fframwaith. Wrth beidio cael unrhyw esiampl neu enghraifft o beth mae’r lefel yn gofyn am mae’n bosib bydd plant yn drysu a fydd cam-gyfathrebu yn dilyn. Nid yn unig roedd hyn yn galed i mi ond gwelaf fod y ffordd mae’n rhaid i ni hunanwerthuso yn dechneg aneffeithiol. Rydym yn gwybod am ffaith bod rhai pobl yn fwy hael nag eraill sy’n golygu y byddent yn rhoi sgôr well i’w hunain ac ar y llaw arall mae’n bosib i rywun beidio â gweld ei hun yn greadigol pan maen nhw’n wirioneddol greadigol. Casglwyd o hyn bod hi’n fwy effeithiol i gael rhywun i asesu creadigrwydd rhywun arall, yn hytrach ag asesu creadigrwydd eich hun. Wrth feddwl am y ffordd wnaeth Dr George Land casglu ac asesu creadigrwydd yn ol ei brofion am bron i ddeng mlynedd ar hugain nad oedd y plant a chymerodd rhan yn hunanasesu. Gan adael i blant gael rhyddid wrth ei asesu, yn hytrach na chael nhw i eistedd lawr a thicio pa gategori sy’n berthnasol iddyn nhw, gwelwn fyd sydd â llai o gyfyngiadau iddynt. 

Gan nad yw fframwaith Entrecomp yn addas ar gyfer plant credaf fod y model ‘5 dimensiwn o greadigrwydd’ yn llawer mwy addas. Mae gan y model yma 5 elfen sy’n mesur creadigrwydd. Mae’r elfennau yma’n cynnwys bod yn; chwilfrydig; dychmygus; parhaus; disgybledig; cydweithredol. Wrth gymharu’r model a fframwaith Entrecomp yn barod gwelwn fod 5 elfen i’r model ond gyda’r fframwaith Entrecomp mae yna 15 elfen, sy’n deirgwaith yn fwy o waith na’r model ‘5 dimensiwn o greadigrwydd’. Felly wrth asesu eich hun yn erbyn y model mae’n rhaid nodi sgor allan o 1 i 5 ym mhob elfen. Trwy wneud hyn gallwch gysylltu eich sgoriau at i gilydd i greu siâp (gweler atodiad viii). Y fwyaf yw’r siâp, y mwyaf creadigol yw’r unigolyn a lleiaf y siâp y lleiaf creadigol yw’r unigolyn. Mae’r ffordd yma o weld y canlyniadau yn llawer mwy rhwydd a gyfleus, yn enwedig i blant ei weld. 

I gloi, gwyddon bod yna sawl dull a thechneg i ddatblygu a hybu’r defnydd o sgiliau creadigrwydd a menter. Casglir o fy ymchwil bod angen i blant cael fwy o brofiadau i feddwl yn ddargyfeiriol er mwyn cadw’r meddylfryd yn un creadigol. Rydym yn gwybod bod cyfyngiadau a meddwl cydgyfeiriol yn lladd creadigrwydd ac o ganlyniad gwelwn o ymchwil Dr George Land bod plant medru colli eu creadigrwydd. Nid yn unig y mae pob plentyn yn dechrau ei fywyd trwy fod yn greadigol ond fel dywed Robinson (2007) “we don’t grow in to creativity, we grow out of it” sy’n pwysleisio’r pwysigrwydd o gadw’r creadigrwydd yn fyw o fewn meddyliau plant gan osgoi cyfyngiadau a negyddiaeth. Pwysleisia Donaldson (2015) bod angen unigolion sy’n ‘gyfranwyr mentrus, creadigol’ ac fel athrawon, ni yw’r ateb i’n dysgwyr gyflawni hyn.

(beth mae angen i mi ei wneud) (Sut gallaf gyflawni hyn?)

Cydweithredu & Myfyrio

Ary trywydd iawn

 Sylwadau a thystiolaeth
 Targedau ar gyfer Gwelliant ac awgrymiadau er mwyn symud ymlaen
Rwyt yn amiwg yn mwynhau ail ran y profiad yn Ysgol y Tymbl ac, unwaith eto, rwyt wedi sefydlu perthynas dda gyda' disgyblion a'r staff (1.2 a 51.6). Gwnest
gyflwyno'r wers heddiw yn effeithiol gyda phresenoldeb dosbarth cadarn a byrlymus (51.3) - da iawn. Rwyt yn monitro dy ddatblygiad gyda'r mentor dosbarth gan
ddefnyddio'r daflen Adolygiad Diwedd Wythnos a'r ffurflen Cynllun Gweithredu (51.7) - arfer dda iawn. Yn ogystal, cefaist ganmoliaeth am dy barodrwydd i
dderbyn cyngor a dilyn trefn arferol y dosbarth, syn bwysig o ran sicrhau cysondeb i disgyblion. - Targedau ar gyfer gwelliant ac awgrymiadau er mwyn symud
ymlaen: Hyd yma o fewn ail ran y PAP, nid oes tystiolaeth o ymwneud yn llawn gyda rdl ehangach athro dosbarth megis ymuno gyda gweithgareddau aligyrsiol,

gwasanaethau, a chyswilt rhieni ond mae cynlluniau ar y gweill i fynd i afael a hyn e.e. canu'r piano yny gwasanaeth (51.4 /51.7).

Safon laith Cymraeg

Tu hwnt i ddisgwyliadau

o Sylwadau a thystiolaeth
o Targedau ar gyfer Gwelliant ac awgrymiadau er mwyn symud ymlaen

Ynystod y wers heddiw ac o fewn y ffeil dangosaist safon iaith gywir - da iawn. Roeddet yn modelu iaith lafar naturiol a safonol ac roedd goslefy llais yn ennyn
brwdfrydedd. Mae ambell fan wall o fewn y ffeil, ond drwyddi draw maer iaith yn raenus. TARGED: - Parhau i wirio'n ofalus (man wallau treiglo yn bennaf e.e. yn

weithredu, trwy gwneud, y gwybodaeth) - Dylid ymwneud gyda'r daflen cynllunio'r Gymraeg.

